Tore Randulff Nielsen

Tore Randulff Nielsen (født 9. juni 1938) er en norsk entomolog. Han har særlig arbeidet med fluefamilien blomsterfluer (Syrphidae). Han er særlig kjent for sitt lange og grundige studium av slekten Platycheirus, og de nordeuropeiske artene i slektene Eristalis, Sericomyia og Helophilus. Tore R. Nielsen er internasjonalt anerkjent for sitt arbeide. To arter av blomsterfluer har fått sitt navn etter Nielsen.
Tore R. Nielsen studerte biologi i Bergen. I 1966,  etter studiene, ble han ansatt som vitenskapelig assistent ved Zoologisk Museum i Bergen. Og fra 1969 som amanuensis ved museet. 
I 1971 flyttet Nielsen til Sandnes, og begynte som lektor ved Sandnes Gymnas. Tore R. Nielsens arbeid innen entomologien har vært som amatørentomolog, det vil si at han ikke har hatt entomologien som sitt yrke.
Tore R. Nielsen har som lærer brukt sin kunnskap om naturen i skolen, og opp gjennom årene også vært en aktiv forkjemper for å bevare utsatte og sjeldne naturtyper i lokalområdet.
Tore R. Nielsen var medlem av styret i Norsk entomologisk forening fra 1974 til 1989. Nielsen var blant initiativtakerne til å danne Entomologisk klubb i Bergen i 1966 og Jæren Entomologklubb i 1979.


== Blomsterfluer ==

Det er særlig innen blomsterfluenes faunistikk og taksonomi at Nielsen har gjort en betydelig innsats. Han er særlig kjent for sitt lange og grundige studie av slekten Platycheirus. I de nordeuropeiske artene i slektene Eristalis, Sericomyia og Helophilus har han ryddet opp i systematiske uklarheter. På grunn av Nielsens innsats gjennom mange år, er kunnskapen til den norske blomsterflue-faunaen ganske god.
Tore R. Nielsen er internasjonalt anerkjent for sitt arbeide. For sitt betydelige arbeide har Tore R. Nielsens fått to blomsterflue-arter, med en vid utbredelse i Norge, oppkalt etter seg. I 1976 beskrev tsjekkerne Dusek og Laska Eupeodes nielseni. I 1990 beskrev kanadieren Vockeroth Platycheirus nielseni.  


== Publikasjoner ==
Tore R. Nielsens første artikkel kom i 1966, etter det har det blitt en lang rekke publikasjoner i både norske og internasjonale tidsskrifter. De fleste artiklene har omhandlet registreringer av nye funn, revisjon eller beskrivelse av nye arter av blomsterfluene.
Som fagperson har Nielsen alene skrevet 30 vitenskapelige publikasjon samt var medforfatter i flere.


=== Populærvitenskapelige artikler ===
1966 – Rovfuglene. side. 1-10.  Bergen Turlags årbok
1966 – Sjeldnere trekkgjester i Sør-Rogaland. side 135-136. Sterna 7 (3)
1966 – Et tilfelle av melanisme hos gulspurv. side 137-138. Sterna 7 (3)
1966 – Gresshoppesangerens forekomst i Norge. side 153-164. Sterna 7 (4)
1971 – Blomsterfluene. Norges Dyr 4
1975 – Dyrelivet s. 117-124 i Dovrefjell og Ormtjernkampen. Norges Nasjonalparker 8. Luther Forlag.
1978 – Edderkoppdyr, skolopendere og tusenbein, insekter, amfibier og krypdyr, i Jærboka, Naturmiljøet., tilsammen 47 sider.  Norsk Oikos A/S Stavanger.
?     – Våren begynner tidlig! Norilco Nytt nr. 5
?     – Livet i ferskvatn. 10 sider.
1991 – Insektliv, i ”Streiftog i Rogaland Arboret, s. 30-35. 
1993 – Eksotiske blomsterfluer etterlyses. side 8-10. Insekt-Nytt 18 (1) 1993
1994 – Fargerikt liv i jærske ørkener. side 73-82. Stavanger Museums Årbok
1995 – På besøk i naturen ved Riaren og Iglemyr. 15 sider i Fakta naturhefte for skoler og barnehager, utgitt av Sandnes kommune.
1996 – Insekter med frostvæske, i Trollbundet. Fjellbok for barn og unge. Stavanger Turistforening nr. 3
1997 –  Vassøy – den levende øya. 30 s. Illustrert naturfaktahefte for publikum, skole og barnehager. Stavanger kommune og «Bærekraftig lokalsamfunn».
1997 – Omtale av 10 fugler i Norges fugleliv. sidene 55, 65, 111, 140, 163, 190, 200, 222, 230 og 277. Det Beste / Readers Digest.
1999 – Flygende sommer. Norilco Nytt 4, (1999)
1999 – Øksnevadtjern på Jæren: Et eldorado går mot slutten. side 45-48. Insekt-Nytt 24 (2/3) 1999
2000 – Plant en sommerfuglbusk!. Norilco Nytt nr. 2 (2000)
2000 – Friskt og godt fra naturen. Norilco Nytt nr. 3 (2000)
2000 – Hjelp fuglene med litt mat! Norilco Nytt ?
2000 – Sandsvaler i sagmugg.  s. 120 . Vår Fuglefauna 23 (2000), nr. 3
2003 – Naturligvis Plassatjern. 32 s. Undervisningshefte 1 om naturperler i Sandnes.
2003 – Eksotisk insektliv i Rogaland. side 85-97. Stavanger Museums Årbok, Årg. 113 (2003)
2004 – Naturligvis Heigre og Soma naturparker. 24 s. Undervisningshefte 2 om naturperler i Sandnes.
2005 – Naturligvis Rogaland Arboret. 32 s. Undervisningshefte 3 om naturperler i Sandnes.
2005 – Limagarden og Limavatnet. 24 s. Studiehefte i naturkunnskap.
2007-2011 – Grønne undervisningsområder i Sandnes kommune. Illustrert rapport om 73 naturområder i Sandnes kommune, i anledning ny miljøplan.


== Æresmedlem ==
I 2006 innstilte styret i Norsk entomologisk forening enstemmig at Tore Randulff Nielsen skulle utnevnes til æresmedlem av foreningen, noe som skjedde på foreningens årsmøtet 13. februar 2007. Æresmedlemskapet er en anerkjennelse av Tore R. Nielsens langvarige virke som amatørentomolog og hans arbeid viser nøyaktighet og høye vitenskapelige standard .


== Referanser ==


== Kilder ==
Falck, Morten. 2007. «Tore R. Nielsen utnevnt til æresmedlem av Norsk entomologisk forening», Insekt-Nytt 32 (3), Norsk entomologisk forening, side 11.


== Eksterne lenker ==
Norsk Entomologisk forening – for deg som vil lære mer om insekter.
Tore R. Nielsen, Vitenskapelige og populærvitenskapelige publikasjoner